CELEX: 32019D1297
Language: da
Date: 2019-07-31 00:00:00
Title: Rådets afgørelse (FUSP) 2019/1297 af 31. juli 2019 om ændring af afgørelse (FUSP) 2016/2382 om oprettelse af Det Europæiske Sikkerheds- og Forsvarsakademi (ESDC)

2.8.2019   
               
               
                  DA
               
               
                  Den Europæiske Unions Tidende
               
               
                  L 204/36
               
            
         RÅDETS AFGØRELSE (FUSP) 2019/1297
         af 31. juli 2019
         om ændring af afgørelse (FUSP) 2016/2382 om oprettelse af Det Europæiske Sikkerheds- og Forsvarsakademi (ESDC)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 21. december 2016 afgørelse (FUSP) 2016/2382 (1) om oprettelse af Det Europæiske Sikkerheds- og Forsvarsakademi (ESDC).
                  
               
                     (2)
                  
                  
                     Rådet vedtog den 14. maj 2018 afgørelse (FUSP) 2018/712 (2), der giver ESDC til opgave at oprette en platform for uddannelse, træning, evaluering og øvelse inden for cybersikkerhed, samtidig med at det noterede sig, at det er nødvendigt at sikre komplementaritet med andre EU-tiltag og -initiativer.
                  
               
                     (3)
                  
                  
                     Rådet vedtog den 6. november 2018 afgørelse (FUSP) 2018/1655 (3), der ændrede afgørelse (FUSP) 2016/2382 og fastsatte et finansielt referencegrundlag for perioden fra den 1. januar 2019 til den 31. december 2019.
                  
               
                     (4)
                  
                  
                     Den Udenrigs- og Sikkerhedspolitiske Komité vedtog den 20. september 2018 kommissoriet for EU's civile uddannelsesgruppe som en særlig sammensætning af Udvalget for de Civile Aspekter af Krisestyring.
                  
               
                     (5)
                  
                  
                     Medlemsstaterne gav den 15. marts 2019 på mødet i EU's civile uddannelsesgruppe udtryk for behovet for finansiel EU-støtte til de civile uddannelseskoordinatorer.
                  
               
                     (6)
                  
                  
                     ESDC's styringskomité besluttede den 3. juni 2019, at ESDC bør administrere og forvalte omkostningerne i forbindelse med rejse- og indkvarteringsudgifter for de civile uddannelseskoordinatorer.
                  
               
                     (7)
                  
                  
                     Afgørelse (FUSP) 2016/2382 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I artikel 4, stk. 3, i afgørelse (FUSP) 2016/2382 tilføjes følgende litra:
            
               
                           »j)
                        
                        
                           støtte Udvalget for de Civile Aspekter af Krisestyring og EU's civile uddannelsesgruppe ved at administrere og forvalte rejse- og indkvarteringsudgifterne i forbindelse med de civile uddannelseskoordinatorers aktiviteter.«
                        
                     
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 31. juli 2019.
            
               
                  På Rådets vegne
               
               T. TUPPURAINEN
               
                  Formand
               
            
         
         
            (1)  Rådets afgørelse (FUSP) 2016/2382 af 21. december 2016 om oprettelse af Det Europæiske Sikkerheds- og Forsvarsakademi (ESDC) og om ophævelse af afgørelse 2013/189/FUSP (EUT L 352 af 23.12.2016, s. 60).
         
            (2)  Rådets afgørelse (FUSP) 2018/712 af 14. maj 2018 om ændring af afgørelse (FUSP) 2016/2382 om oprettelse af Det Europæiske Sikkerheds- og Forsvarsakademi (ESDC) (EUT L 119 af 15.5.2018, s. 37).
         
            (3)  Rådets afgørelse (FUSP) 2018/1655 af 6. november 2018 om ændring af afgørelse (FUSP) 2016/2382 om oprettelse af Det Europæiske Sikkerheds- og Forsvarsakademi (ESDC) (EUT L 276 af 7.11.2018, s. 9).